Joventut organitza una nova lliga local mixta de futbol sala per a joves
03 de gener 2018

​![](/media/4pwlqmes/99-mini-futbol.jpg)

   

La regidoria de Joventut de l’Ajuntament de Sagunt, dins de la seua programació per als adolescents de la localitat, ha incorporat una nova activitat en col·laboració amb la regidoria d'Esports i el Club Atlético Morvedre. Es tracta d'una lliga local mixta de futbol sala per a joves, és a dir, que els equips poden estar formats tant per xics com per xiques, a imatge i semblança de la lliga local que ja organitza l'Ajuntament de Sagunt per a adults, encara que en este cas, els partits es jugaran els diumenges al matí.

A més a més, perquè no hi haja diferència d'edat, s'han previst tres categories diferents, infantil, cadet i juvenil, que estructura els joves d'entre 12 i 18 anys segons la seua edat. Esta iniciativa forma part del programa d'oci alternatiu i saludable per a adolescents Lluna Plena, que en els últims mesos també està incorporant l'esport com una activitat principal.

Les inscripcions es podran realitzar en la pàgina web [www.llunaplena.saguntjove.es](http://www.llunaplena.saguntjove.es/) fins al pròxim dimecres 10 de gener i, una vegada realitzada, es durà a terme una reunió amb els equips inscrits el divendres 12 de gener a les 18 hores al Casal Jove.

La lliga començarà el diumenge 14 de gener i des de la regidoria de Joventut confien que esta iniciativa siga un èxit i es completen les tres categories amb suficients equips.

![](/media/kienzv0t/99-cartel-liga-de-futbol1.jpg)  

*   [](http://www.facebook.com/sharer.php?u=https://aytosagunto.es/va/actualitat/joventut-organitza-una-nova-lliga-local-mixta-de-futbol-sala-per-a-joves/ "Facebook")
*   [](http://twitter.com/share?url=https://aytosagunto.es/va/actualitat/joventut-organitza-una-nova-lliga-local-mixta-de-futbol-sala-per-a-joves/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-organitza-una-nova-lliga-local-mixta-de-futbol-sala-per-a-joves/ "Linked In")
*   [](mailto:?body=https://aytosagunto.es/va/actualitat/joventut-organitza-una-nova-lliga-local-mixta-de-futbol-sala-per-a-joves/)